(Misambu 107-150)107 Elayi Yehowa tuasakidila, bualu yeye udi muimpe;+Dinanga diende dia lulamatu didi dishalaku kashidi.+2 Bantu badi Yehowa muangatulule* bambe bualu ebu,Bavuaye muangatulule ku tshianza tshia* muluishi,+3 Ba mu maloba makuabu bavuaye musangishe pamue,+Ba ku est ne ba ku ouest,*Ba ku nord ne ba ku sud.+4 Bakatambakana mu tshipela, mu buloba bua munda mutupu;Kabakamona njila wa ku tshimenga nansha tshimue tshivuabu mua kusombela.5 Bavua ne nzala ne nyota;Bavua* bazengele ne dipungi.6 Bakatungunuka ne kudidila Yehowa mu dikenga diabu;+Yeye wakabasungila ku lutatu luabu lukole.+7 Wakabendesha mu njila muakane+Bua kufika mu tshimengatshivuabu mua kusombela.+8 Bantu basakidile Yehowa+ bua dinanga diende dia lulamatuNe bua malu ende a kukema adiye wenzela bana ba bantu.+9 Bualu yeye mmujikije nyota ya bavua ne nyota*Ne mmukutshishe bavua ne nzala* ne bintu bimpe.+10 Bamue bavua basombele mu mîdima mikole,Bena buloko mu dikenga ne mu milonda.11 Bualu bavua batombokele dîyi dia Nzambi;Bakapetula mubelu wa Mutambe Bunene.+12 Nunku wakapuekesha mioyo yabu milongo ne ntatu;+Bakalenduka, ne kakuvua muntu uvua mua kubambuluisha.13 Bakabikila Yehowa bua abambuluishe mu dikenga diabu;Yeye wakabapandisha ku lutatu luabu lukole.14 Wakabapatula mu mîdima mikole,Ne wakakosa nkanu yabu.+15 Bantu basakidile Yehowa bua dinanga diende dia lulamatu+Ne bua malu ende a kukema adiye wenzela bana ba bantu.16 Bualu yeye mmupule biibi bia tshiamu tshia mitakuNe mmukose milonda ya tshiamu tshifiike.+17 Bavua batshimbakane ne bakakenga+Bua dishipa diabu dia mikenji ne bua bilema biabu.+18 Biakudia bionso biakabafiikila ku muoyo;*Bakasemena pabuipi ne biibi bia lufu.19 Bavua babikila Yehowa bua abambuluishe mu dikenga diabu;Yeye uvua ubapandisha ku lutatu luabu lukole.20 Uvua utuma dîyi diende, ubondopa+Ne ubasungila ku majimba avuabu bakuatshikamu.21 Bantu basakidile Yehowa bua dinanga diende dia lulamatuNe bua malu ende a kukema adiye wenzela bana ba bantu.22 Bafile milambu ya kuela nayi tuasakidila+Ne bambe malu adiye muenze ne lubila lua disanka.23 Bantu badi benzela ngendu mu mazuwa pa mbuu,Badi benduluka mishinga yabu pa mâyi manene,+24 Mbamone midimu ya YehowaNe malu ende a kukema mu ndondo;+25 Mudi tshipepele tshikole tshijuka ku dîyi diende,+Tshijudija mavuala a mbuu.26 Badi babanda muulu;Badi badina mu ndondo.Dikima* diabu didi dienguluka bua dikenga didi dikeba kubakuata.27 Badi batenkakana ne batetuka bu muntu mukuatshike maluvu,Ne dimanya diabu dionso didi dilua tshianana.+28 Dîba adi badi badidila Yehowa mu dikenga diabu,+Ne yeye udi ubasungila ku lutatu luabu lukole.29 Udi utuyisha tshipepele;Mavuala a mbuu adi abatama.+30 Badi basanka padiwu ashala mabatame,Ne yeye udi ubalombola too ne ku dilobo didibu basue.31 Bantu basakidile Yehowa bua dinanga diende dia lulamatuNe bua malu ende a kukema adiye wenzela bana ba bantu.+32 Bamusamune mu tshisumbu tshia bantu,+Ne bamutumbishe mu tshipangu* tshia bakulu.33 Udi ukudimuna misulu ilua tshipelaNe mishimi ya mâyi ilua buloba bume bikole,+34 Buloba bua bufuke bulua buloba buatuke bua mukele,+Bua malu mabi a badi basombelamu.35 Udi ukudimuna tshipela tshilua majiba a mâyi adi ne malenge,Ne buloba bume bulua mishimi ya mâyi.+36 Udi usombeshamu badi ne nzala,+Bua base tshimenga tshidibu mua kusombela.+37 Badi badima madimi ne badima madimi a tumuma tua mvinyo+Adi akuama bintu bia bungi.+38 Yeye udi ubabenesha ne badi bavulangana bikole;Kena ulekela bisumbu biabu bia nyama bikepela.+39 Kadi badi bakepela kabidi ne bapuekeshibua milongoBua dikengeshibua, bua dikenga, ne bua kanyinganyinga.40 Udi witshikijila bantu banene dipetu,Ne ubatambakaja mu maloba matuke adi kaayi ne tujila.+41 Kadi yeye udi ulama* bapele ku dikenga+Ne wenza bua mêku abu avule anu bu bisumbu bia nyama.42 Bantu bakane badi bamona bualu ebu ne basanka;+Kadi bantu babi bonso badi bakanga mukana muabu.+43 Muntu udi ne meji neatumikile malu aa+Ne neakonkonone bienzedi bia Yehowa bia dinanga dia lulamatu ne meji onso.+
lua_Latn